**Tervezet**

**Litér Község Önkormányzat Képviselő-testületének**

**………./2018. (………..) önkormányzati rendelete**

**a közösségi együttélés szabályairól, valamint ezek elmulasztásának következményeiről**

Litér Község Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 143§ (4) bekezdés d) pontjában kapott felhatalmazás alapján, az Alaptörvény 32. cikk (1) bekezdés a) pontjában, valamint Magyarország helyi önkormányzatairól szóló 2011. évi CLXXXIX. törvény 8.§ (2) bekezdésében meghatározott feladatkörében eljárva a következőket rendeli el:

**Általános rendelkezések**

1. **A rendelet hatálya**

1**.**§(1) A rendelet személyi hatálya kiterjed a közösségi együttélés alapvető szabályait megsértő

a) természetes személyekre

b) jogi személyekre

c) jogi személyiséggel nem rendelkező szervezetekre.

(2) A rendelet tárgyi hatálya nem terjed ki azokra a tevékenységgel, mulasztással, vagy jogellenes állapot fenntartásával megvalósuló magatartásokra, melyekre más jogszabály közigazgatási bírság kiszabását írja elő, vagy teszi lehetővé.

1. **Értelmező rendelkezések**

2.§E rendelet alkalmazásában a közösségi együttélés szabályait sértő magatartás: az a szándékos, vagy gondatlan tevékenység, mulasztás vagy jogellenes állapot fenntartásában megnyilvánuló magatartás, amely szabálysértésnek vagy bűncselekménynek nem minősül, de a közösségi együttélés társadalmilag elfogadott szabályaival ellentétes, azt sérti, vagy veszélyezteti.

**Eljárási szabályok, eljáró hatóság, eljárási határidő és szankciók**

1. **Eljárási szabályok**

3.§ Az eljárás lefolytatására az általános közigazgatási rendtartásról szóló 2016. évi CL. törvény rendelkezéseit kell alkalmazni.

1. **Eljáró hatóság**

4.§A közösségi együttélés szabályait sértő magatartás miatt indult közigazgatási hatósági eljárás (továbbiakban: eljárás) lefolytatására – átruházott hatáskörben – a jegyző jogosult.

1. **Eljárási határidők és szankciók**

5.§ (1) A közösségi együttélés szabályainak megsértése miatt közigazgatási hatósági eljárás legfeljebb

a) cselekményben megnyilvánuló, tevőleges magatartás esetén az elkövetéstől számított 30 napon belül,

b) mulasztásban megnyilvánuló magatartás esetén a jogszerű teljesítésre nyitva álló határidő lejártát követő 30 napon belül,

c) jogellenes állapot fenntartásában megnyilvánuló magatartás esetén a jogellenes állapot megszüntetésére nyitva álló határidő lejáratát követő 30 napon belül

indítható meg.

(2) Az (1) bekezdésben meghatározott határidők jogvesztők.

6.§ (1) A közösségi együttélés alapvető szabályait sértő magatartás tanúsítójával szemben esetenként

a) természetes személy esetében százötvenezer forintig

b) jogi személy és jogi személyiséggel nem rendelkező szervezet esetében egy millió forintig terjedő közigazgatási bírság szabható ki.

(2) A közigazgatási bírság legkisebb összege esetenként ötezer forint.

(3) A közigazgatási bírság mértékének, összegének megállapításánál figyelembe kell venni

a) az elkövető személyi, jövedelmi, vagyoni viszonyait, amennyiben azokat az eljárás alá vont személy az erre vonatkozó felhívás alapján igazolja,

b) a közöségi együttélés alapvető szabályait sértő magatartás súlyát, veszélyességét, gyakoriságát, és felróhatóság mértékét,

c) a közrend védelmének és a közterületek rendje biztosításának érdekét.

(4) Amennyiben a közösségi együttélés alapvető szabályait sértő magatartás folyamatos mulasztás formájában valósul meg, a közigazgatási bírság ugyanazon magatartás miatt több alkalommal is kiszabható.

(5) A közigazgatási bírság kiszabása mellőzhető és figyelmeztetés alkalmazható, ha az elkövető személyére és az elkövetés körülményeire tekintettel, azokat mérlegelve a kívánt visszatartó hatás várhatóan figyelmeztetéssel is elérhető.

(6) 14. életévét betöltött, de a nagykorúságot el nem ért személlyel szemben közigazgatási bírságot kizárólag akkor lehet kiszabni, ha önálló keresete, jövedelme, vagyona van.

(7) A közösségi együttélés alapvető szabályait sértő magatartás miatt kiszabott közigazgatási bírságot az elsőfokú határozat véglegessé válásától számított 15 napon belül készpénzátutalási megbízáson, vagy átutalással kell megfizetni Litér Község Önkormányzata 11748007-15428976 számú költségvetési számlájára.

(8) A közösségi együttélés alapvető szabályait sértő, a 8.§ f) pontjaiban szabályozott magatartás esetén a felelősség a gépjármű üzembentartóját terheli. Az üzembentartó mentesül a közigazgatási bírság alól, ha:

a) a jármű a szabályszegés időpontját megelőzően jogellenesen került ki a birtokából és igazolja, hogy a jogellenességgel összefüggésben szabályszegésre vonatkozó eljárást megelőzően kezdeményezte e tárgyban a hatáskörrel rendelkező illetékes hatóság eljárását:

b) a járművet más személy használatba adta, és ezt teljes bizonyító erejű magánokiratba foglalt adatokkal (gépjármű hatósági jelzése, üzembentartó és a használatba vevő neve, születési helye, ideje, lakcím, nem természetes személy esetében megnevezése, székhelye) bizonyítja, vagy – azon gépjárművek esetében, amelyek külön jogszabály alapján a közúti forgalomban menetlevéllel, illetve fuvarlevéllel vehetnek részt – olyan menetlevéllel, vagy fuvarlevéllel igazolja, amelyek a fent meghatározott adatokat tartalmazzák. E pont fennállása esetén az eljárási bírságot a használatba vevő személlyel szemben kell kiszabni.

**A közösségi együttélés alapvető szabályait sértő magatartások**

1. **A települési jelképek használatával kapcsolatos rendelkezések megsértése**

7.§ (1) A közösségi együttélés alapvető szabályait sértő magatartást tanúsít az, aki a település címerének használatára, a használat korlátaira és ábrázolására vonatkozó szabályokat megszegi, és

a) Litér település címerét engedély nélkül, vagy attól eltérően használja fel,

b) Litér település címerét közerkölcsöt sértő kiadványokon, tárgyakon, politikai szervezet, és jelöltet állító civil szervezet tevékenysége során, valamint szimbólumrendszerében, kiadványain, szórólapjain, más reklámhordozóin használja,

c) Litér település címerét nem hiteles alakban ábrázolja.

(2) A közösségi együttélés alapvető szabályait sértő magatartást tanúsít az, aki a település zászlajának használatára, a használat korlátaira vonatkozó szabályokat megszegi, és Litér település zászlaját engedély nélkül, vagy attól eltérően használja.

1. **A közterület rendjét sértő vagy veszélyeztető magatartások**

8.§ A közösségi együttélés alapvető szabályait sértő magatartást valósít meg az, aki:

a) a közterületet közterület-használatba vételi engedély nélkül, vagy a rendeltetéstől eltérő célra használja,

b) közterület-használat megszűnésekor a közterület eredeti állapotát nem állítja helyre,

c) közterületen engedély nélkül építményt elhelyez, vendéglátóipari előkertet, vagy teraszt alakít ki,

d) építő vagy tüzelőanyagot 72 órát meghaladóan közterületen tárol,

e) kereskedelmi, egyéb szolgáltató, szórakoztató tevékenység céljára engedély nélkül közterületet igénybe vesz

f) üzemképtelen, vagy hatósági jelzéssel el nem látott gépjárművet 30 napnál hosszabb ideig közterületen tárol,

g) közterületet lekerít, (beleértve a közterület ingatlan előtti és a közúttal vagy járdával határos gondozott részének védelmére kihelyezett kő, fém, karó, huzal, vagy bármely anyag, amely a közforgalmi terület használata során balesetveszélyt idézhet elő), közterület használat elől elzár,

h) a közparkokat, azok díszburkolatát, zöldterületeket, sétányt, játszóteret görkorcsolyával, gördeszkával, kerékpárral, motorkerékpárral, és gépjárművel rendeltetéstől eltérő módon, vagy céllal használ,

i) az ingatlana előtti árkot, csatornanyílást, átereszt nem tisztítja, vagy a csapadékvíz zavartalan lefolyását nem biztosítja. (hordalék, hulladék eltávolítása)

j) hirdetményt, reklámtáblát, kirakatszekrényt, - kivéve a rendeltetésszerű hirdetésre szolgáló berendezéseket – engedély nélkül elhelyez,

k) lomtalanítás keretében ki nem helyezhető anyagot helyez ki közterületre,

l) aki közterületet közterület használati megállapodás nélkül vesz igénybe.

1. **A közterületek tisztaságát sértő magatartások**

9.§ (1) Litér település közigazgatási területén található ingatlan, ingatlanrész tulajdonosa, kezelője, vagy használója (a továbbiakban: ingatlanhasználó) a közösségi együttélés alapvető szabályait megsértő magatartást valósít meg, ha:

a) nem gondoskodik az ingatlan határvonalától, vagy kerítésétől a közút szegélyéig terjedő területsáv, járdaszakasz, saroktelek esetén az ingatlan körüli közterülettel érintkező valamennyi járdaszakasz, járda hiányában 1 méter széles területsáv, zöldfelület, terasz, árok és annak műtárgyai tisztításáról, hulladék-és gyommentesítéséről, az ingatlanáról a járdára, az ingatlan és a járda közötti területre, a járda és az út közötti területre, valamint az ingatlan határvonalán átnyúló növényzet eltávolításáról,

b) nem gondoskodik a csapadékvíz akadálytalan lefolyásának biztosításáról,

c) nem gondoskodik a nyílt árkok, a kapubejárók átereszei, az összefolyók, csapadékgyűjtők folyamatos rendben-tartásáról, a műtárgyak tisztításáról, a csapadékvíz zavartalan lefolyását akadályozó anyagok és hulladékok eltávolításáról,

d) a csapadékvíz-elvezető szikkasztó árkot betemeti.

(2) A közösségi együttélés alapvető szabályait sértő magatartást tanúsít az ingatlanhasználó, amennyiben:

a) havazást követően az ingatlant közvetlenül határoló közterületen járdáról, járdákról a jeget, havat nem távolítja el, a síkosságmentesítést nem végzi el, vagy

b) az összegyűjtött havat gyalogos közlekedési útvonalon, kereszteződésben, útburkolaton, kapubejáró elé, annak teljes szélességében helyezi el.

1. **Az ingatlanok rendben-és tisztántartására vonatkozó szabályok megsértése**

10.§ A közösségi együttélés alapvető szabályainak megsértését valósítja meg az az ingatlan tulajdonosa/használója, aki az ingatlan rendben-és tisztántartásáról, gyomnövényektől való mentesítéséről nem gondoskodik, azon hulladékot, építési törmeléket halmoz fel, annak megfelelő helyre történő szállításáról nem gondoskodik..

1. **Köztemető használatával kapcsolatos közösségi együttélés szabályaiba ütköző cselekmények**

11.§ A közöségi együttélés alapvető szabályainak megsértését jelenti:

a) a temetők használatáról és a temetkezési tevékenységek helyi szabályozásairól szóló 17/2016.(XII.29.) önkormányzati rendelet szabályozásaitól eltérőn temetkezési szolgáltatást illetéktelenül végez,

a) a temetőbe ebet visz, kivétel a vakvezető eb bevitele,

b) a temető rendjét szabályozó önkormányzati rendeletben a sírok felújítási munkáinak bejelentésére vonatkozó előírásokat megszegi,

c) a hulladék tárolására előírt szabályokat megszegi, a kihelyezett konténerbe háztartási hulladékot, törmeléket, egyéb szemetet helyez el,

d) a temető rendjét szabályozó önkormányzati rendeletben a sír, sírbolt, síremlék, az ezeken elhelyezett tárgyak eltulajdonítására vagy rongálására vonatkozó szabályokat megszegi,

e) hulladékot, koszorút, virágmaradványt a kijelölt lerakóhelyen kívül egyéb helyen lerak,

f) a temetőben nem a hely csendjének, kegyeletnek megfelelő magaviseletet tanúsít.

1. **Környezetvédelem**

12. § (1) A közösségi együttélés szabályait sértő magatartást követ el, aki:

a) az avar és a kerti hulladék égetésekor nem a környezetvédelmi rendeletben meghatározottak szerint jár el,

b) kerti hulladéknak nem minősülő veszélyes anyagot éget.

(2) A közösségi együttélés szabályait sérti meg az az ingatlantulajdonos, bérlő, használó, aki:

a) nem gondoskodik az ingatlana előtti járdaszakasz (járda hiányában az ingatlan telekhatártól számított egy méter széles területsáv), valamint a járda és az úttest közötti zöld sáv, kiépített vagy kiépítetlen terület gondozásáról tisztántartásáról, gyomnövényektől történő mentesítéséről, síkosság-mentesítésről és a hó eltakarításáról,

b) nem gondoskodik a telekingatlan tisztántartásáról, és a gyomnövényektől, gyomfáktól történő mentesítésről,

c) nem gondoskodik a telekingatlanáról a közterületre, illetve a szomszédos ingatlanra átnyúló, kinyúló ágak és bokrok megfelelő nyeséséről,

d) nem gondoskodik az ingatlana előtti járda felett, valamint a zöldsávban található fák, gyalogos és járműforgalmat akadályozó növényzet, vagy a KRESZ jelzést takaró gallyak 2 méter alatti eltávolításáról,

e) ingatlana rendben tartásáról nem gondoskodik, ezzel más ingatlanában, ingóságában kárt okoz.

1. **Állattartással kapcsolatos közösségi együttélés szabályaiba ütköző cselekedet**

13.§ Állattartással kapcsolatosan a közöségi együttélés szabályait sértő magatartást követ el az, aki:

a) nem gondoskodik állatai megfelelő tartásáról, gondozásáról, takarmányozásáról,

b) az általa tartott állatot bármilyen ok miatt elhagyja, szabadon engedi,

c) ebet közterületre enged kóborolni

d) haszonállatot közterületre felügyelet nélkül kienged,

e) az állatok elhelyezésére szolgáló helyet napi rendszereséggel nem takarítja ki, illetve a nyári időszakban nem fertőtleníti,

f) aki az állattartó helyen belül nem gondoskodik a trágya, illetve trágyalé zárt, szagmentes tartásáról,

g) Litér belterületén nyitott hígtrágya tárolót létesít, vagy hígtrágyát belterületi földre szór ki,

h) a tulajdonában lévő állat tetemének az elszállításáig történő tárolásáról nem gondoskodik.

**Záró rendelkezés**

14.§ Ez a rendelet ………..napján lép hatályba.

Litér, 2018. november 12.

Szedlák Attila Bencze Éva

polgármester jegyző

**A közösségi együttélés szabályairól, valamint ezek elmulasztásának következményeiről szóló ……../2018.(…..) önkormányzati rendelet indoklása**

**Általános indoklás**

Magyarország Alaptörvénye a 32. cikk (1) bekezdés a) pontjában rögzíti a helyi önkormányzat azon jogát, hogy a helyi közügyek intézése körében a törvény keretei között rendeletet alkosson.

Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 8.§ (1) bekezdése b) pontja alapján a helyi közösség tagjai a helyi önkormányzat alanyaként kötelesek betartani és betartatni a közösségi együttélés alapvető szabályait.

Az Mötv. 8. § (2) bekezdése, valamint a 143. § (4) bekezdése d) pontja felhatalmazza a helyi önkormányzat képviselő-testületét, hogy rendeletben határozza meg a közösségi együttélés alapvető szabályait, valamint ezek elmulasztásának jogkövetkezményeit.

**Részletes indoklás**

**Általános rendelkezések**

1. **A rendelet hatálya**

1.§ A rendelet személyi és tárgyi hatályának meghatározása

**2. értelmező rendelkezések**

2.§ A közösségi együttélés alapvető szabályait sértő magatartás definiálása

**Eljárási szabályok, eljáró hatóság, eljárási határidő és szankciók**

**3.Eljárási szabályok**

3.§ Utalás a közösségi együttélés alapvető szabályainak megsértése miatt indult eljárásokban alkalmazandó törvényre

**4. Eljáró hatóság**

4.§ Az eljárások lefolytatására jogosult meghatározása (jegyző)

**5. Eljárási határidők és szankciók**

5.§ Az eljárási határidők hossza és kezdőpontjának a szabályozása

6.§ Az alkalmazható szankció meghatározása – figyelmeztetés, bírságolás (annak összege, gyakorisága, mellőzése, a bírságkiszabásnál figyelembe veendő körülmények, a bírság megfizetésének módja).

**A közösségi együttélés alapvető szabályait sértő magatartások**

**6. A települési jelképek használatával kapcsolatos rendelkezések megsértése**

7. § A település címerének és zászlajának használatára, a használat korlátaira és

ábrázolására vonatkozó szabályok megsértését határozza meg.

1. **A közterületek rendjét sértő vagy veszélyeztető magatartások**
2. § Részletezi a közterülethasználathoz kapcsolódó közösségi együttélés szabályait sértő

magatartásokat.

1. **A közterületek tisztaságát sértő vagy veszélyeztető magatartások**
2. § Meghatározza a közterületek tisztasága védelme érdekében a közöségi együttélést

sértő magatartásokat.

1. **Az ingatlanok rendben-és tisztántartására vonatkozó szabályok megsértése**

10.§ Az ingatlanok rendben -és tisztántartási kötelezettségét szabályozza.

**10. Köztemető használatával kapcsolatos közösségi együttélés szabályaiba ütköző cselekmények**

11. A temetők rendjét és használatát és a temetkezési tevékenységet sértő magatartások meghatározása.

**11. Környezetvédelem**

12.§ A tűzgyújtásra, valamint az ingatlan és környezete rendben-tartására vonatkozó szabályokat sértő magatartások.

**12. Állattartással kapcsolatos közösségi együttélés szabályaiba ütköző cselekedet**

13. § A településen történő állattartás szabályainak részletezése

**13. Záró rendelkezések**

14. A rendelet hatálybalépése

**Előzetes hatásvizsgálat**

**a közösségi együttélés szabályairól, valamint ezek elmulasztásának következményeiről szóló rendelet-tervezethez**

1. **Társadalmi-gazdasági, költségvetési hatás:**

Társadalmi hatásként értékelhető, hogy a tényállsok meghatározásával, azok önálló rendeletben történő szabályozásával javulhat a településen az életminőség.

1. **Költségvetés hatás:**

A rendelet módosításának költségvetési kihatása, hogy a közigazgatási bírság önkormányzatot megillető bevétel.

1. **Környezeti, egészségi következmények:**

A környezeti és egészségügyi következmény a rendelet köztisztaság fenntartásával kapcsolatos rendelkezései vonatkozásában realizálható. A közvetlen szankcionálás lehetősége megkönnyíti a jogkövető magatartás ösztönzését.

1. **Adminisztratív terheket befolyásoló hatás:**

Az önkormányzati rendeletben foglalt közösségi együttélés alapvető szabályait sértő magatartásokkal kapcsolatos eljárások lefolytatása a közös önkormányzati hivatal szervezetén belül valósul meg, ami az adminisztratív terheket növeli.

1. **Egyéb hatás:**

nincs.

1. **A rendelet megalkotásának szükségessége, a jogalkotás elmaradásának**

**várhatókövetkezményei:**

Magyarország helyi önkormányzatairól szóló 2011. évi CLXXXIX. törvény 143. § (4) bekezdésének d) pontja felhatalmazza az önkormányzatot rendeletalkotásra. A rendeletalkotás elmaradása esetén jogkövetkezmények nélkül maradnak a korábban, az egyes önkormányzati rendeletekben meghatározott kötelezettségek, mulasztások és a közösségi együttélést sértő magatartások.

1. **Az alkalmazáshoz szükséges személyi, szervezeti, tárgyi és pénzügyi feltételek:**

Az alkalmazáshoz szükséges személyi, szervezeti, és tárgyi és pénzügyi feltételek rendelkezésre állnak.

Előterjesztés

***Előterjesztés a közösségi együttélés szabályairól, valamint ezek elmulasztásának következményeiről szóló rendelet-tervezet megtárgyalása, rendelet megalkotása tárgyú napirendi ponthoz***

**2018. november 29.**

***Tisztelt Képviselő-testület!***

Magyarország helyi önkormányzatairól szóló CLXXXIX. törvény (a továbbiakban: Mötv.) 51.§ (4) bekezdése felhatalmazást adott a helyi önkormányzat képviselő-testületének, hogy rendeletben határozza meg a tiltott, közösségellenes magatartásokat, valamint a magatartás elkövetőjével szembeni közigazgatási bírság kiszabásának szabályait.

Magyarország Alaptörvénye a 32. cikk (1) bekezdés a) pontjában rögzíti a helyi önkormányzat azon jogát, hogy a helyi közügyek intézése körében a törvény keretei között rendeletet alkosson.

Az Mötv. 8.§ (1) bekezdése b) pontja alapján a helyi közösség tagjai a helyi önkormányzat alanyaként kötelesek betartani és betartatni a közösségi együttélés alapvető szabályait.

Az Mötv. 8. § (2) bekezdése, valamint a 143. § (4) bekezdése d) pontja felhatalmazza a helyi önkormányzat képviselő-testületét, hogy rendeletben határozza meg a közösségi együttélés alapvető szabályait, valamint ezek elmulasztásának jogkövetkezményeit.

A rendelet-tervezet a lakosság által elvárt, az együttélés elősegítő szabályokat és azok megsértése esetén alkalmazandó szankciókat tartalmazza.

A település területén a lakók nyugalma, a közösségi, közhasználatú területek rendje, az életviszonyok rendezettsége, az egymást tiszteletben tartó magatartás megvalósulása céljából szükségesnek tartjuk a rendeletben foglalt magatartások, mint közösségi együttélés alapvető szabályait sértő magatartások szankcionálási lehetőségének megteremtését.

Fentiekre tekintettel kérem a tisztelt képviselő-testületet, hogy az előterjesztést tárgyalja meg és döntsön a rendelet megalkotásáról.

Litér, 2018. november 23.

Szedlák Attila sk.

polgármester